पाएं अपने शहर की ताज़ा ख़बरें और फ्री ई-पेपरडाउनलोड करें
सदर प्रखंड के किस्मत खवासपुर पंचायत अंतर्गत जामा मस्जिद पलासी बाजार के इमाम व खतीब मुफ्ती जावेद अख्तर नदवी उस्ताद दारुल उलूम नदवतुल उलमा लखनऊ उत्तर प्रदेश ने अलविदा जुमा नमाज के मौके पर अपने तकरीर में कहा कि दीन-ए-इस्लाम में माल व दौलत को बहुत अच्छे अंदाज में तक्सीम कर दिया गया है। इस तरह कि माल अमीरों के पास इकट्ठा न रहे और उसके पड़ोस में गरीबों की जान हलाकत में न पड़ जाए। इस्लाम धर्म ने अपने पांच बुनियादी अरकान में जकात का निजाम रखा है। और जो मुसलमान देने के लायक हो जाए उस पर जकात अदा करना फर्ज करार दिया गया है। अगर कोई मुसलमान जिस पर जकात फर्ज है और वह नहीं अदा कर रहा है तो वह मुकम्मल मुसलमान नहीं। ऐसा इसलिए है कि समाज में जो गरीब मिस्कीन हैं उनका हक मालदारों के माल में अल्लाह ताला ने रख दिया है। जब मालदार जकात निकालेंगे और गरीबों को देंगे तो माल मालदारों के पास इकट्ठा नहीं रहेगा बल्कि समाज में घूमता रहेगा। और जरूरतमंदों की जरूरत पूरी होती रहेगी और समाज में कोई भी गरीब भूखा नहीं सोएगा। दिन-ए इसलाम में जकात 2, 5 है। और यह जकात रूपैया, सोना, चांदी, अनाज सब कुछ में है। यही हिकमत और मसलेहत है इस्लाम में जकात फर्ज करने का। माल व दौलत की तकसीम का ये सिस्टम किसी भी धर्म में नहीं है। सिर्फ इस्लाम धर्म ने समाज के हर मेम्बर का पूरा ख्याल रखा है। इसका अंदाजा इस बात से होता है कि जो मालदार मुसलमान जकात अदा नहीं करता और अपने माल को इकट्ठा करके अपने पास रोक लेता है। मरने के बाद अल्लाह के सामने उसको जवाब देना होगा। और जकात ना देने पर सख्त सजा मिलेगी। कुरान पाक में अल्लाह ताला ने इस बात को साफ-साफ बता दिया है। यही नहीं के दिन इस्लाम में जकात के अलावा और कोई फंड नहीं है बल्कि सदकात और खैरात भी है। जो समाज का हर वह मुसलमान गरीबों को दे सकता है। जिस पर जकात फर्ज नहीं है। जिसको जितना हो सके अपने पड़ोस में, समाज में, मोहल्ले में रहने वाले जरूरतमंदों का ख्याल रखें। इस पर अल्लाह ताला ने बहुत सवाब रखा है। इससे इंसान की जिंदगी में मुसीबतें बीमारियां परेशानियां खत्म हो जाती है। और जिन मुसलमानों पर जकात फर्ज है वह भी सिर्फ जकात देने के बाद फारिग नहीं हो जाता। बल्कि उसे अपनी दौलत से सतकात व खैरात भी करना चाहिए।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn